STA-STGT วิ่งคึก! รับกำไร 9 เดือนโตแกร่ง 2 เท่าตัว – แจกปันผลระหว่างกาล
STA จับมือ STGT วิ่งคึก! ขานรับกำไร 9 เดือนแรกของปี 64 โตแกร่ง 2 เท่าตัว รับรายได้ทะลัก พร้อมมแจกปันผลระหว่างกาล
STA จับมือ STGT วิ่งคึก! ขานรับกำไร 9 เดือนแรกของปี 64 โตแกร่ง 2 เท่าตัว รับรายได้ทะลัก พร้อมมแจกปันผลระหว่างกาล
9 พ.ย. 2564

ผู้สื่อข่าวรายงานว่า ณ เวลา 10:03 น. ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA อยู่ที่ระดับ 31.25 บาท บวก 1.75 บาท หรือ 5.93% สูงสุดที่ระดับ 31.75 บาท ต่ำสุดที่ระดับ 30.25 บาท ด้วยมูลค่าการซื้อขาย 159.05 ล้านบาท
ด้านราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 28 บาท บวก 1.50 บาท หรือ 5.66% สูงสุดที่ระดับ 28 บาท ต่ำสุดที่ระดับ 27.25 บาท ด้วยมูลค่าการซื้อขาย 161.45 ล้านบาท
 
ทั้งนี้ ราคาหุ้น STA และ STGT ปรับตัวเพิ่มขึ้นแรงวันนี้ หลังมีการรายงานผลประกอบการงวดไตรมาส 3 และงวด 9 เดือนออกมาเติบโตอย่างแข็งแกร่ง
โดย STA มีกำไรไตรมาส 3 ที่ระดับ 3.2 พันล้านบาท เพิ่มขึ้น 55% จากปีก่อนมีกำไร 2.1 พันล้านบาท ส่วนงวด 9 เดือนมีกำไร 1.42 หมื่นล้านบาท เพิ่มขึ้น 253% จากปีก่อนมีกำไร 4.0 พันล้านบาท เนื่องจากบริษัทฯ มีรายได้รวม 28,486.1 ล้านบาท เติบโต 72.7% เมื่อเทียบจากช่วงเดียวกันของปีก่อน โดยรายได้จากธุรกิจยางธรรมชาติมีส่วนแบ่งเพิ่มขึ้นเป็น 62% ของรายได้จากการขายและบริการ อยู่ที่ 17,665.6 ล้านบาท เติบโตสูงสุดที่ 110.3% เมื่อเทียบจากช่วงเดียวกันของปีก่อน นอกจากนั้นบริษัทฯ ยังประกาศจ่ายปันผลเป็นเงินสดในอัตรา 1.25 บาทต่อหุ้น รวมเป็นเงิน 1,920 ล้านบาท กำหนดจ่ายเงินปันผลในวันที่ 8 ธ.ค.2564
ขณะที่ STGT รายงานกำไรไตรมาส 3/64 ที่ระดับ 4.5 พันล้านบาท เพิ่มขึ้น 3% จากปีก่อนมีกำไร 4.4 พันล้านบาท ส่วนงวด 9 เดือนมีกำไร 2.18 หมื่นล้านบาท เติบโต 272% จากปีก่อนมีกำไร 5.9 พันล้านบาท พร้อมประกาศจ่ายปันผลจากงวดดำเนินงานวันที่ 1 เม.ย. 2564 ถึงวันที่ 30 ก.ย. 2564 เป็นเงินสดในอัตรา 1.25 บาทต่อหุ้น กำหนดขึ้นเครื่องหมาย XD วันที่ 19 พ.ย.2564 และกำหนดจ่ายเงินปันผลในวันที่ 7 ธ.ค.2564